
devinctissimus  Auctor. 


Generalia 

de  morbis  Cordis, 

Nomme  morborum  Cordis  intelligimus  abnormi- 
tates cordis  sensu  stricto,  item  appendicum  eius  et 
vasorum  magnorum  ex  illo  ortorum. 

Tractatus  morborum  Cordis  universus  in  duas 
abit  partes:  Generalem,  et  Specialem.  — ^Prior 

a)  structuram  Cordis  respectu  tam  topographico, 
quam  respectu  texturae  investigat.  (Anatomia  Cordis). 

b)  Functionem  Cordis  — hoc  ut  organon  acti- 
vum certos  motus  exerens  contemplando  — pertrac- 
tat. (Physiologia  Cordis). 

c)  Phoenomena  morborum  Cordis  generatim  con- 
siderat (Semiotica  generalis). 

Posterior  de  singulis  morbis  Cordis  speciatim 
agit.  Hic  loci  solum  pars  generalis  pertractabitur; 
specialem  alter  collegarum  meorum  elaboraturus. 

Pars  Generalis»  ^ 

A)  Anatomia  Cordis, 

1.  Cor  in  cavo  pectoris,  in  parte  interiore 
mediastini  anterioris  situm,  circumdatum  membrana 
serosa,  in  capsula  fibrosa  Pericardium  dicta,  tncum- 
bit  Diaphragmati  oblique  a dextra  parte  sinisti-am,  a 


6 


supra  inferiora  versus,  ita,  ut  apex  eius  penes  me- 
diam lineam  thoracis  in  sinistra  parte  situs  sit.  De- 
pendet libere  e vasis  magnis  in  cavo  pericardii. 

§.  2.  Determinatur  vero  situs  cordis,  et  partium 
eius  duplici  modo  : Secundum  alios  ab  apice  cordis  as- 
cendendo, sed  cum  apex  cordis  diversum  habeat  situm 
a convexitate  Diaphragmatis  dependentem , aliis  placuit 
eum  a puncto  immutabili  nempe  ab  insertione  vasorum 
magnorum  determinare.  Punctum  vero  hoc  immutabile 
medietas  arteriae  pulmonalis  ab  initio  uscpie  divisionem 
in  duos  ramos  constituit,  seu  medium  punctum  inter 
cartilaginem  costae  2-ae  et  3-ae  lateris  sinistri  pe- 
nes marginem  sterni,  hic  quoque  ille  locus  ubi  arteria 
pulmonalis  et  aiteria  aorta  s emet  cruciant,  priore  sini- 
strorsum posteriore  dextrorsum  versus  tendente,  ac 
proin  sonus  prioris  in  illo  loco,  posterioris  vero  nrragis  ' 
dextrorsum  in  meditullio  sterni  optime  auditur.  Margo 
inferior  costae  3-ae  basi  valvularum  arteriae  pulmona- 
lis, et  margini  libero  valvularum  aortae  respondet, 
ac  proin  illo  in  loco  strepitus  a statu  morboso  val- 
vularum harum  dependentes  percipiuntur.  — Atrium 
dextrum  antrorsum  et  dextrorsum  penes  basim  cor- 
dis situm  pro  parte  pulmone  dextro  tegitur,  auricula 
infra  sternum  immediate  sita,  respondet  insertioni  co- 
stae 3-iae;  atrium  sinistrum  postrorsum  limiti  plani 
cui  cor  incumbit,  respondet,  auricula  regionem  in- 
tercostalem tertiam  occupante,  margine  pulmonis  si- 
nistri tegitur.  Quaeritur  nunc  apex  cordis,  qui  in 
statu  normali  respondet  regioni  inter  costam  5-tam 
et  6 -tam  lateris  sinistri  — eum  pro  diversitate  situs 
corporis  mutari  cuilibet  notum  — apud  foeminas  po- 


Injectiones  demonstrarunt,  hoc  duplo  majus  esse  corde,  et  haec 
est  ratio,  quod  exsudata  minora  in  eo  obvenientia  saepe  nul- 
lam causent  circuli  turbam. 


tissimum  altius,  apud  infantes  profundius  situs  est. 
Regioni  qu6que  huic  ventriculus  sinister  modice  sur- 
sum, duobus  circiter  digitis  dextrorsum  ventriculus 
dexter  respondet,  ac  proin  ubi  apex  cordis  alliditur 
ibi  sonus  maxima  intensitate  audiendus  e ventriculo 
sinistro  oritur,  e contra  in  ima  parte  sterni  distin- 
ctissime percepti  e ventriculo  dextro  proveniunt;  sic- 
que  partes  cordis  omnes  detegi,  et  sonus  vel  stre- 
pitus audiendi  ad  singulas  e quibus  veniunt  partes 
referri  possnnt. 

g.  3.  Determinato  puncte,  ubi  cordis  ictus  per- 
cipitur, magnitudo  eius  spatio  inter  insertionem  costae 
3-ae  lateris  sinistri  et  illum  locum  respondet.  Haec- 
qiie  magnitudo  diversa  est;  generatim  Laennec  ma- 
gnitudinem cordis  pugno  individui  plus  minus  aequi- 
valere  asserebat,  hoc  tamen  certum  est  longitudinem 
a basi  atrii  dextri  usque  ad  apicem  cordis  latitudini 
eius  aequivalere. 

g.  4.  Pericardium  formam  habet  pyramidalem 
superius  ad  basim  cordis  amplius,  inferius  angustius 
sicut  in  loco  ubi  vasa  majora  egrediuntur,  adfigitur 
facies  inf.  diaphragmati  forma  trianguli  ita,  ut  basis 
dextrorsum , apex  vero  sinistrum  versus  respiciat. 
Forma  vero  haec  et  capacitas  respiratione  mutatur; 
pars  enim  diaphragmati  affixa  ascensum  et  descen- 
sum eius  sequitur , quo  fit  ut  pars  illa  jam  teudatur 
jam  relaxetur.  ’•')  Refert  vero  saccum  in  se  revolu- 
tum ita,  ut  cor  extra  cavum  eius  situm  sit.  Sequitur 
substantia  Cordis  ipsa,  quae  musculum  4 cavis  instru- 
ctum sistit : duo  superiora  venis  nexa  atria,  ducr  infe- 
riora arteriis  conjuncta  ventriculi  dicuntur.  In  singulo 
ventriculo  duo  distinguimus  ostia:  Venosum  intei’  a- 


*)  Nexus  hic  causam  constituit,  quod  exsudato  in  pericardio  prae- 
sente , functio  Diaphragmatis , ac  proin  et  respiratio  turbetur. 

trium  et  ventriculum , et  arteriosum  inter  ventriculum 
et  arteriam  situm,  — Facies  interna  cordis  membrana 
Endocardium  dicta  obducitur,  baec  ad  ostia  reflecti- 
tur valvulas  constituens,  in  Ostio  venoso  ventriculi 
dextri  valvulam  tricuspidalem  in  eodem  sinistri  bicus- 
pidalem; in  Ostiis  arteriosis  valvulas  tres  semilunares 
dictas. 


B)  Physiologia  Cordis. 

t 

Ut  status  abnormes  Cordis  intelligantur,  eiusdem 
functiones  in  statu  normali  obvenientes  praemittere  ne- 
cesse  est. 

a)  De  Functione  Pericardii. 

§.  5.  Cum  Cor  continuo  moveatur  si  solum  exi- 
steret  parietibus  thoracis  immediate  allideretur,  quo 
statum  abnormem  oriri  debere  quis  non  videt?  Hoc 
vero  impeditur  pericardio  saccum  offerente,  externe 
fibrosa,  interne  serosa  membrana  constantem,  ac 
proin  structura  cum  Capsulis  articularibus,  et  dura 
matre  convenit.  Sed  harum  functio  in  . eo  consistit : 
ut  humorem  secernant,  motum  siquis  obvenit  promo- 
veant, et  partium  concretionem  impediant;  atqui  ab 
analogia  structurae  ad  eam  functionis  concludere  li- 
cet, ergo  hanc  cum  functione  partium  supra  memo- 
ratarum eandem  esse  patet.  Confirmat  id  et  Patho- 
logia,  cum  inflammatione  articulorum  disparente  sae- 
pissime Pericarditidem  oriri  obsemmus. 

b)  De  functione  'musculi  Cordis. 

!$.  6.  Cor  ut  musculus , functionem  suam  alternis 
contractionibus  et  relaxationibus  manifestat,  incipit 
haec  contractio  in  atriis  et  ab  iis  ad  ventriculos  pro- 

pagatur,  attamen  tempusculuin  inter  contractionem 
atriorum  et  Ventriculorum  intercedere  observamus;  atriis 
ergo  in  contractione  constitutis  ventriculi  ampliantur, 
quo  sanguis  in  eos  intrat,  nunc  contrahuntur  ventriculi 
et  sanguis  urgetur  in  arterias,  sub  hoc  tempore  atria  in 
dilatatione  sita  sunt;  ne  vero  sanguis  ex  ventriculis  sub 
contractione  in  atria,  vel  vero  ex  arteriis , in  ventricu- 
los redeat  valvulae  tri-et  bi-cuspidales  in  ventriculis,  in 
arteriis  vero  semilunares  valvulae  impedimentum  con- 
stituunt. — Contractio  ventriculi  quo  nempe  sanguis  in 
arterias  urgetur,  et  cor  pectori  alliditur  Systole^  dila- 
tatio vero  quo  unda  sanguinis,  ex  atriis  in  ventriculos 
urgeiur  Diastole  audit.— Tempusculum  inter  Systole  et 
Diastole  intercedens  immediate  Systole  cordis  insequens 
Perisystole,  illud  vero  inter  Diastole  et  novum  ita  di- 
cendo Systole  intercedens , seu  quod  Diastole  sequitur 
Peridiastole  nuncupatur. — Peridiastole  tam  longo  tem- 
pore durat,  ac  Systole,  Perisystole  et  Diastole.  — Distin- 
quitur  praeterea  Praesystole  , seu  momentum  ultimum 
Peridiastole,  antequam  nempe  Systole  cordis  novum  in- 
cipiat, et  Praediastole  momentum  ultimum  Perisystole , 
antequam  Diastole  incipiat. — Hinc  et  omnes  abnormita- 
tes vel  praesystolicae , quae  immediate  ante  systole 
obveniunt,  vel  systolicae  quae  tempore  contractionis 
cordis ; vel  perisystolicae , quae  immediate  systole  cor- 
dis sequuntur;  illae  quae  Diastole  cordis  praecedunt, 
praediastolicae,  quae  tempore  dilatationis  cordis  oriun- 
tur diastolicae,  quae  vero  immediate  Diastole  cordis  se- 
quuntur peridiastolicae  audiunt. 

Eadem  phoenomena  et  in  arteriis  obveniunt,  qua- 
nim  dilatatio  pariter  Diastole , contractio  vero  systole 
nomine  insignitur , suntque  ea  in  relatione  cum  cordis 
ventriculis , ut  systole  ventriculorum  respondeat  Diastole 
arteriarum  et  vicissim. 

aa)  De  ictu  Cordis. 

7 Phoenomenon  maxime  in  oculos  incidens 
est  ictus  cordis  in  regione  praecordiali  tempore  Sy- 
stole cordis  obveniens,  quod  eo  confirmatur,  si  ma- 
nus una  eo  ponatur,  ubi  ictum  cordis  percipimus, 
altera  vero  ad  arteriam  carotidem;  tunc  pulsus  cor- 
dis isochronus  percipitur  pulsui  arteriae;  jam  autem 
si  pulsus  percipitur,  arteria  est  in  diastole;  atque 
diastole  arteriarum  respondet  systole  cordis,  sed  ictus 
cordis  percipitur  sub  diastole  arteriae;  ergo  cordis  ictus 
systole  eius  producitur. 

§.  8.  Quaeritur  nunc  quae  sit  causa  ictus  cor- 
dis? ut  multas  ambitum  opusculi  excedentes  hypo- 
tbeses  praeteream,  eam  Gendrini  adducam:  Si  cor  in 
diastole  constituitur,  maximam  experitur  extensionem 
forma  tamen  retenta,  contracto  corde  cavum  in  om- 
nem partem  minuitur,  bine  axis  cordis  longitudinalis 
brevior  fit,  sicut  et  diametri  latitudinalis  tempusculo 
illo  quo  sanguis  in  arterias  pellitur,  cor  itaque  mo- 
mentaneo et  quasi  convulsivo  motu  sphaericae  acce- 
dit formae.  Paries  posterior  cordis  Diaphragmati  af- 
fixus punctumve  fixum  constituens  contractioni  huic 
resistit,  quo  fit.  ut  per  repercussionem  antrorsum  mo- 
veatur et  apex  cordis  thoraci  allidatur;  ac  proin  con- 
tractio ventriculorum  (per  mutationem,  quam  illa  in 
forma  cordis  et  situ  sanguinis  in  iis  contento  indu- 
cit) causam  summam  et  directam  ictus  cordis  con- 
stituit. — Causae  secundariae  sunt  tensio  arteriae  aor- 
tae et  pulmonalis  per  sanguinem  irruentem,  refiuxus 
certae  quantitatis  sanguinis  in  atrium  sinistrum,  atque 
repercussio  orta  per  pressionem  sanguinis  ad  valvu- 
las mitrales  et  tricuspidales. 

bb)  De  sonis  Cordis. 

§.  9.  Aiirim  regioni  praecordiali  applicantes  soni 
percipiuntur  in  corde  orti,  unus  eodem  tetapore  per- 
cipitur , quo  cordis  apex  thoraci  alliditur  ac  proin  sub 
Systole  cordis,  hunc  Perisystole  intercedente  alter  se- 
quitur Diastole  cordis  respondens,  quem  Peridiastole 
excipit. 

g.  10.  Ad  explicandos  hos  sonos  plures  stabi- 
litae sunt  hypotheses:  sic  Laennec  primum  contra- 
ctioni ventriculorum  alterum  contractioni  atriorum  at- 
tribuit, haec  sententia  a priori  maxime  verosimilis 
esse  videtur  nisi  iam  per  experimenta  Halleri,  Lan- 
cisii,  et  Tumeri  refutata  fuisset  (quae  hic  adducere 
limites  opusculi  non  concedunt.)  Alii  dicunt  sonum 
primum  per  valvulas  bi-  et  tricuspidales  unda  sangui- 
nis sub  contractione  ventriculi  sursum  motas  pro- 
duci, (Carsvell  Bouillaud  Skoda)  et  sic  argumentan- 
tur: sub  systole  cordis  valvulis  bi-  et  tricuspidalibus 
inconniventibus  strepitus  auditur,  ergo  iis  conniven- 
tibus  allisioni  sanguinis  ad  eas,  et  tensioni  illarum ad- 
scribendum  esse.  — Gendrin  asserit  sub  systole  cor- 
dis contractio  fibrarum  muscularium  omnium  fit , 
hinc  massa  sanguinis  mutata  forma  comprimitui\ 
molleculae  ita  compressae  sonum  edunt,  qui  parieti- 
bus cordis  contractis  communicatus  sonum  primum 
constituit.  Rem  ego  mihi  ita  explico,  si  vesica  liqui- 
do plena  comprimatur,  ad  orificium  a molleculis  li- 
quidi compressis  sonus  editur,  atqui  idem  in  ven- 
triculis cordis  obvenit,  per  contractos  nempe  parie- 
tes liquidum  comprimitur  ut  in  vesica  compressa; 
ergo  exinde  maxima  cum  verosimilitudine  sonum  pri- 
mum derivandum  esse  credo,  eo  magis  cum  sonus 
eo  intensior  audiatur,  quo  major  fit  contractio  cor- 
dis sicut  in  vesica  eo  major  fit  sonus  quo  major  pres- 

sio  instituatur.  An  tensio  valvularum  bi-et  tri-cuspi- 
dalium  confert  quidpiam  ad  sonum  producendum? 
Omnino,  nam  scimus  membrana  aliqua  repente  ten- 
sa sonum  oriri,  sed  cum  hic  sonus  non  in  aere 
sed  liquido  fiat  strepitus  membranae  per  illum  a mol- 
leculis  compressis  superatur,  haec  est  etiam  ratio 
quod  non  in  regione  costae  tertiae  sed  in  apice  cor- 
dis intensissime  audiantur  soni. 

§.  11.  Unde  oritur  sonus  secundus?  Alii  dicunt 
per  valvulas  semilunares  levatas , ostiumque  arte- 
riosum sub  contractione  arteriae  occludentes;  his  ta- 
men objici  potest,  unde  oriatur  si  valvulae  hae  de- 
structae sunt?  si  una  cum  strepitu  audiatur? — Gen- 
drin  eum  dicit  a dilatatione  ventriculorum,  et  intrante 
unda  sanguinis  immediate,  ab  ictu  vero  sanguinis  in 
parietes  ventriculi  mediate  oriri. 

12.  Quod  durationem  actionum  cordis  atti- 
net Laennec  statuit  Systole  unam  quartam  illius  tem- 
poris occupare,  quod  ab  imo  systole  ad  aliud  nu- 
meramus, tantum  fere  et  Diastole,  reliquum  vero  tem- 
pus quiete  cordis  expleri.  Facilioris  conceptus  causa 
pono  cor  una  hora  moveri,  si  contractio  una  quarta 
temporis  duret  tamdiu  et  diastole,  dimidia  hora  pro 
quiete  cordis  manet;  ac  proin  una  quarta  parte  diei 
seu  6 horis  Cor  contrahitur,  totidem  dilatatur,  12 
vero  horis  musculus  hic  in  quiete  consistit. 

c)  De  functione  mlvularum. 

13.  Valvulae  hi-  et  tricuspidales  illi  fiiii  inser- 
viunt ut  sub  contractione  ventriculorum  sanguinis  in 
atria  recessus  impediatur;  Valvulae  hae  sub  contra- 
ctione ventriculi  levantur,  sacculos  efformando,  ne 
vero  nimium  reflectantui’  chordae  tendineae  musculis 
papillaribus  oriae  huic  lini  insorviiini ; major  basi  val- 

vulae  affigitur,  hancque  tendit,  ex  hoc  vero  minores 
originem  capiunt  margini  libero  valvulae  affixae , re- 
llexum  eius  impedientes ; id  demonstratur  si  aqua  in- 
fundatur in  ventriculum  et  cor  invertatur  tunc  phoe- 
nomena  haec  observare  licet.  — Valvulae  vero  se- 
milunares sub  systole  cordis  parietibus  arteriae  ap- 
primuntur, sub  diastole  vero  levantur  sacculos  effor- 
mando,  sanguinisque  in  ventriculos  regressum  impe- 
diunt. 


C)  Semioiica  generalis. 

Cum  abnormitas  structurae  cordis  apud  singu- 
lum tractatum  in  speciali  parte  occurret,  hinc  eam 
hic  loci  exmittendam  esse  duxi. 

14.  Ut  symptoma  morborum  cordis  eminet 
mutata  sonor  itas  regionis  praecordialis , quae  re- 
spondet spatio  intercepto  ducta  linea  ab  insertione 
costae  2-dae  usque  ad  finem  liberum  costae  ultimae 
lateris  sinistri,  et  lineae  a parte  media  manubrii  sterni 
usque  finem  anticum  primae  costae  spuriae  lateris  dex- 
tri. Etquidem  haec  regio  (in  statu  normali  minoris  so- 
noritatis  relate  ad  alias  thoracis)  sonum  percussionis 
offert  acutum,  plenum,  tpnpaniticum , quod  aut  pul- 
monis lobum  cor  obtegentem  emphysematosum  aut 
aerem  in  cavo  Pericardii  contentum  esse  indigitat; 
porro  sonoritas  minuitur  diversa  gradatione  uscpie 
perfectam  soni  obtusitatem,  cjuod  sub  hypertrophia 
cordis  sub  hepatisatione  pulmonis  partis  cor  obtegen- 
tis, vel  tuberculosi,  maxime  vero  sub  exsudato  in 
Pericardii  cavo  observare  est,  quo  ad  maximum  gra- 
dum adducto  obtusitas  soni  regionem  supra  descriptam 
penitus  occupat.  Obtusus  sonus  in  basi  cordis  vel  sub 
sterni  parte  superiore,  anevrisma  aortae  vel  arteriae 
pulmonalis,  vel  tumorem  in  mediastino  indigitat;  ast 

vera  causa  mutatae  sonoritatis  saltem  combinalioru* 
omnium  symptomatum  obvenientium  eruetur. 

15.  Palpitatio  cordis.  Si  status  hic  a mor- 
bosa cordis  affectione  dependeat , aeger  ictum  cordis 
versus  parietem  thoracis  fortiorem  saepe  dolorem  fi- 
xum prementem  in  regione  praecordiali  persentit.  Ictu 
cordis  accelerato  sanguis  in  pulmones  majori  impelli- 
tur quantitate,  qui  ut  debite  mutetur  in  et  exspiratio- 
nem accelerari  debere  necessum  est,  quod  dyspnoeam 
sub  palpitatione  efficit,  sed  refluxus  quoque  sanguinis 
per  venas  jugulares  impeditur,  hinc  congestio  in  ca- 
pite exoritur  atque  cephalea  rubor  turgorque  faciei  ex- 
plicatur, sicuti  motus  cordis  ita  et  pulsus  inaequalis 
acceleratus,  fortis,  tangitur.  — Palpitatio  cordis  sym- 
ptoma nervosum,  verus  cordis  'spasmus  est,  sive  mor- 
bus sit  idiopathicus , sive  symptomaticus,  quod  et  cha- 
racter demonstrat,  nam  continuo  nunquam  durat,  sed 
interstitiis  aequalibus  vel  inaequalibus  redit  congestio- 
mbus  quoque  sub  ea  ortis  disparentibus. 

§.  16.  Mutatus  situs  apicis  cordis  multorum 
morborum  cordis  constans  est  symptoma.  Hic  vel  a 
mutato  situ  totius  cordis  dependet  quo  sonus  secundus 
intensus  infra  costam  4 simul  et  apex  cordis  profun- 
dius situs  percipitur.  — Causam  in  conformatione  tho- 
racis mala,  Anevrismate  aortae  quaerit.  Potissimum 
vero  a circumferentia  mutata  cordis  dependet , et  qui- 
dem hic  vel 

a)  introrsum  et  deorsum  situatur  quo  processui 
Xyphoideo  vicinus  existit;  ut  id  sub  insufficientia  val- 
vularum bicuspidalium  vel  sub  hyperthrophisato  apice 
cordis  obvenit,  quo  sonus  percussionis  ita  fere  muta- 
tur ut  in  secundo  casu.  Situs  autem  cordis  in  exigua 
plaga  percipitur;  vel 

b)  extrorsum  et  deorsum  quo  apex  cordis  infra 
costam  6 invenitur,  quo  in  casu  cor  fere  totum  dia- 

phragmati  incumbit,  lobus  pulmonis^xtrorsum  premi- 
tur, bine  sonus  percussionis  obtusus  directione  trans- 
versa increscit,  casus  hic  saepius  obvenit  ac  prior , 
ictus  vero  cordis  magna  in  extensione  percipitur,  hy- 
petrophia  ventriculi  sinistri  causatur  vel 

c)  ab  inf.  superiora  versus  ita  ut  apex  cordis  in- 
fra costam  3 percipiatur,  id  ab  aneyrismate  aortae 
descendentis,  ab  exsudato  pericardii  causatur,  non 
tamen  semper;  in  posteriori  casu  percussione  id  fa- 
cile determinatur. 

§.  17.  Strepitus  in  corde.  Huc  pertinet: 

a)  Sic  dictus  periphericus  qui  ab  asperitate  mem- 
branae serosae  Pericardii  sub  eius  inflammatione  pro- 
ducitur, et  auditur  tamdiu  donec  medietatem  sacci  se- 
rosum non  explet  exsudatum.  Characteres  eius  sunt: 
quod  eo  praesente  et  soni  cordis  audiantur,  quod  re- 
gionem Praecordialem  non  excedat,  vasis  magnis  non 
communicetur , cum  incremento  exsudati  serosi  (hinc 
el  soni  obtusi)  decrescat;  e contra  sub  decremento 
exsudati  serosi  redeat;  cum  strepitu  frictionis  Pleurae 
aequiparandus.  Cum  abnormitates  sonorum  cordis  sub 
insufficientiis  valvularum  in  parte  speciali  uberius  per- 
tractabuntur, hic  loci  brevis  esse  possum. 

b)  Strepitus  sub  systole  in  corde  ipso.  Sonus 
i primus  cordis  mutatur  ita  ut  loco  eius  strepitus  diver- 
i sae  indolis  audiantur,  ab  insufficientia  valvularum  bi- 

vel  tri-cuspidalium,  induratione,  asperitate  etc.  repe- 
tendi. Si  hic  sub  sono  secundo  obveniat,  coarctatio- 
1 nem  ostii  venosi  sinistri  demonstrat,  (cum  dextri  raris- 
■ sime  occurrat  coarctatio). 

c)  In  vasis  magnis,  si  strepitus  audiatur  sub  sono 

I primo  coarctationem  ostii  arteriosi  vel  arteriae  ipsius 
; item  ossificationem,  si  sub  secundo  inconniventiam 
' vahailarum  sygmoidearum  denotat.  Occurrit  etiam 

I tempore  paroxysmi  febrilis,  sub  stadio  frigoris , in  ca- 

) chexiis  ut  in  chlorosi. 


§,  18.  Pulsatio  venarum  Jugularium  ut  Sym- 
ptoma morborum  cordis.  Venae  jugulares  sanguinem 
e capite  ad  cor  reducunt,  impedita  itaque  earum  de- 
pletione necessario  extensio  illarum  ac  aliarum  vena- 
rum ut  Thyreoideae , subcutaneae  colli  etc.  sequitur, 
hino  necessario  accumulatur  sanguis  venosus  in  cere- 
bro, adeo  ut  ampliatio  .venarum  jugularium  ut  prodro- 
mus* affectionum  cerebr^  consideranda  sit. 

Haec  ampliatio  dupplex  est:  vel  nempe  e con- 
gestione, vel  ex  impedito  sanguinis  refluxu  in  cor 
oritur,  si  prior  obvenit  casus  tunc  turgens  vena  non 
pulsat,  pressione  instituta  inter  cor  et  venam  ea  eva- 
cuatur ; manifesto  indicio  eam  non  ex  refluxu  saguinis 
in  venam , sed  ex  segni  evacuatione  ortam  fuisse.  — 
In  casu  secundo  venae  ‘jugulares  extensae  pulsant; 
pulsatio  isochrona  est  cum  systole  cordis  manifeste 
ex  refluxu  sanguinis  sub  quavis  systole  oriri  videtur ; 
haec  pulsatio  pressione  ad  initium  sterni  instituta  ces- 
sat; et  si  eadem  pressione  evacuetur  vena,  observa- 
mus eam  remoto  digito  impleri,  ictibus  Carotidis  iso- 
chronis.  — Occurrit  hoc  symptoma  in  insufficientia 
valvularum  tricuspidalium  et  stenosi  ostii  venosi  ven- 
triculi dextri;  quodsi  utrumque  occurrat  vitium  pres- 
sione ad  venam' instituta  ante  systole,  motus  sanguinis 
undulatorius  a contractione  atriorum,  et  dein  pulsatio 
venae , isochrona  systole  cordis  observabitmy  — 

Dilatatio  venarum  e congestione  obvenit  in  Pleuri- 
tide , Tuberculis  crudis  magna  quantitate  praesentibus 

et  Pneumonia  valde  extensa.  — 

In  Stenosi  Ostii  venosi  ventriculi  sinistri,  et  ubi 
in  sequelam  morbi  cordis  oedema  pulmonum  vel  ex- 
sudatum Pleurae  ortum  est,  item  sub  dilatatione  \ en- 
triculi , et  tenuitate  parietum  absque  atrophia. 

Sectione,  Hypertrophia  atrii  sinistri  omnium  par- 
tium invenitur  , quae  ad  membranam  internam  vena- 
rum jugularium  quoque  extenditur. 


